Sarijos stadionas

Sarijos stadionas (, ) – buvęs futbolo stadionas Barselonos mieste (Ispanija), Sarijos kvartale. Buvusi RCD Espanyol klubo namų arena.

 Istorija 

Stadionas pradėtas statyti 1922 m. gruodį, o jau 1923 m. vasario 18 d. atidarytas rungtynėmis tarp „Espanyol“ ir UE Sants komandų, kurias 4–1 laimėjo šeimininkai.

Stadione vyko 1982 m. pasaulio futbolo čempionatas (3 rungtynės).Estadi de Sarrià, Spain (1923–1997). 2022-02-15, Medium.com (tikrinta 2026-01-02). 1988 m. stadione koncertavo „Pink Floyd“ ir George Michael, 1991 m. – Sting. 1992 m. čia vyko 1992 m. olimpiados 3 rungtynės.

1997 m. birželio 21 d. stadionas uždarytas rungtynėmis tarp „Espanyol“ ir CF Valencia, kurias 3–2 laimėjo šeimininkai. Vietos klubas buvo priverstas parduoti stadioną dėl finansinių sunkumų. Tų pačių metų rugsėjo 20 d. stadionas nugriautas, panaudojus 76 kg sprogmenų.Barcelona – Estadi de Sarrià. 2018-12-10, Espanaestadios.com (tikrinta 2026-01-02).

 Šaltiniai 

Kategorija:Ispanijos futbolo stadionai
Kategorija:Pasaulio futbolo čempionatų stadionai
Kategorija:Barselona